ROMÂNIA ANEXA NR.1 LA H.C.L.Nr.47/30.09.2021

JUDEȚUL CLUJ

COMUNA VALEA IERII

CONSILIUL LOCAL

Cuantumul maxim și situațiile deosebite pentru care se acordă ajutoarele de urgență din bugetul local

1. *Acordarea ajutoarelor de urgență în caz de boală* :în cazul persoanelor care suferă de boli grave, probleme medicale grave la copii și adulti , dovedite cu acte medicale de specialitate ce necesită investigații medicale la clinici de specialitate , intervenții chirurgicale , transplant medical de specialitate , procurarea unor dispozitive medicale , achiziția unei proteze , cu prescripția medicului din care să rezulte stare de urgență , în situația în care familiile au venituri reduse .

*Se pot acorda ajutoare bănești în sumă de maxim 1000 lei , pe baza anchetei sociale și a actelor doveditoare , prin dispoziția primarului.*

1. *Acordarea ajutoarelor de urgență familiilor sau persoanelor singure care se află în situație de risc datorate:* calamităților naturale (cutremure, incendii, furtuni, alunecări de teren, căderi de arbori)precum și accidente (rutiere , feroviere, aeriene) respectiv și alte situații , cum ar fi : decesul ambilor părinți când copiii minori sunt preluați de familii cu venituri mici, familiile cu mulți copii ai căror părinți ajung inapți de muncă din diferite cauze, sprijinirea unor persoane fără venituri în vederea punerii în legalitate pe linie de evidență și stare civilă , acordarea de produse, obiecte de îmbăcăminte sau alte categorii de bunuri de strictă necesitate familiilor sau persoanelor singure aflate în situații deosebite , care pot conduce la riscul de excluziune socială;

*Se pot acorda ajutoare bănești în sumă de maxim 500 lei pe baza anchetei sociale și a actelor doveditoare , prin dispoziția Primarului.*

1. *Ajutoare de înmormântare :*

(1)În cazul decesului unei persoane beneficiare de ajutor social , a persoanelor fără venit , sau fără locuință , sau fără aparținători legali, în cazul decesului unei persoane singure, sau al unei persoane dintr-o familie ale cărei venituri pe membru de familie sunt sub limita nivelului venitului minim garantat pentru o singură persoană , când persoana nu a avut asigurate contribuțiile la fondul asigurărilor sociale și de sănătate , urmașii neputând beneficia de ajutor de înmormântare din partea altor instituții.

*Se pot acorda ajutoare bănești în suma de maxim 500 lei , pe baza anchetei sociale și a actelor doveditoare , prin dispoziția Primarului.*

(2) În cazul decesului persoanei vârstnice, definită în sensul Legii nr. 17/2000, republicată, privind asitența socială a persoanelor vârstnice, lipsită de susținători legali sau când aceștia nu pot să își îndeplinească obligațiile familiale datorită veniturilor reduse. Acest ajutor se acordă doar în situația în care persoana vârstnică decedată a avut domiciliul în comuna Valea Ierii , nu figura ca beneficiară de ajutor social , stabilit în condițiile Legii 416/2001 privind venitul minim garantat , modificată și completată ulterior , nu figura ca asigurat în sistemul asigurărilor sociale de stat . Ajutorul se acordă susținătorilor legali , doar în situația în care aceștia nu au beneficiat de ajutor de deces din partea altor instituții sau în lipsa reprezentanților legali , oricarei persoane care a asigurat serviciile funerare fără a beneficia de ajutor de înmormântare din partea altor instituții , cu condiția prezentării documentelor justificative în original care să ateste cheltuielile de înmormântare .

*Se pot acorda ajutoare bănești în suma de maxim 500 lei pe baza anchetei sociale și actelor doveditoare , prin dispoziția primarului.*

(3)În cazul cadavrelor neidentificate , înhumarea se va face de către reprezentanți din cadrul primăriei în colaborare cu o firmă privată care are cel mai scăzut preț de cost , după ce organele de poliție se pronunță cu privire la identitatea defunctului și identificării rudelor acestuia. Această prestație se acordă pe baza documentelor justificative care să ateste cheltuielile de înmormântare prin dispoziția primarului.

 *Se pot acorda ajutoare bănești în sumă de maxim de 1000 lei pe baza anchetei sociale și a actelor doveditoare , prin dispoziția primarului*

(4)În cazul decesului unei persoane în străinătate *,* pentru care familia trebuie să suporte costuri foarte mari , însă aceasta nu poate să își îndeplinească obligațiile legale datorită veniturilor reduse, ajutorul se acordă susținătorilor legali , doar în situația în care aceștia nu au beneficiat de ajutor de deces din partea altor instituții , sau în lipsa susținătorilor legali , oricărei persoane care a asigurat serviciile funerare fără a beneficia de ajutor de înmormântare din partea altor instituții , cu condiția prezentării documentelor justificative în original care să ateste cheltuielile de înmormântare.

Cererea de acordare se depune la Compartimentul de asistență socială în termen de 30 de zile lucrătoare de la eliberarea Certificatului de deces.

*Se pot acorda ajutoare bănești în sumă de maxim 2000 lei pe baza anchetei sociale și a actelor doveditoare , prin dispoziția Primarului.*

*4Acordarea ajutoarelor de urgență pentru elevii cu risc de abandon școlar* proveniți din familii vulnerabile datorate : veniturilor mici , părinți inapți de muncă, sau cu probleme medicale grave, familii monoparentale aflate în situație de risc . Necesitatea de urgență se stabilește în urma efectuării anchetei sociale care are la baza sesizarea instituției de învățământ sau DGASPC Cluj privind situatia absențelor .

 Cererea de acordare se depune la Compartimentul de asistență socială.

 *Se pot acorda ajutoare bănești în sumă de maxim de 500 lei pe baza anchetei sociale și a actelor doveditoare , prin dispoziția primarului.*

 Președinte de ședință, Contrasemnează:

 Lavinia-Maria Duma Secretar general al comunei,

 Nelia-Crenguța Mariș